Poësie word toenemend 'n finansieel lewensvatbare genre
Inskrywings vir die AVBOB Poësiekompetisie sluit op 30 November
Die herlewing in die vraag na poësie is inspirerende nuus vir aspirant- sowel as gevestigde digters. Dit verhoog nie net hul kans om hul werk te laat publiseer nie, dit gee hulle ook die geleentheid om ŉ inkomste te genereer deur te doen waarvoor hulle lief is.
Volgens Johann de Lange, hoofredakteur van die AVBOB Poësiekompetisie, is daar globaal 'n oplewing in die gewildheid en publikasie van poësiebundels, by uitstek in lande soos die VSA en die VK.
Bennett wys verder daarop dat die Suid-Afrikaanse uitgewersmaatskappy Naledi vanjaar reeds 13 digbundels uitgegee het, wat hulle vestig as die nommer-een poësie-uitgewer in ons land.
AVBOB Poësie groei hand oor hand
Die uitsonderlike groei in die AVBOB Poësie Kompetisie, wat in 2017 tot stand gekom het, is ŉ onweerlegbare bewys dat die digkuns in Suid-Afrika nie net oorleef nie, maar floreer. Tydens die eerste jaar het sowat 6 000 digters vir die kompetisie geregistreer en net meer as 20 000 gedigte is ingeskryf. Dié belowende syfers het gegroei tot bykans 11 400 digters en meer as 29 000 ingeskrewe gedigte in jaar twee.
Die huidige kompetisie, waarvoor inskrywings aan die einde van November vanjaar sluit, toon reeds ŉ verbetering op die vorige jaar se prestasie. Indien die huidige momentum volgehou word, word dubbelsyfergroei weer verwag. Alle inskrywings word aanlyn ingedien by www.avbobpoetry.co.za.
Hy skets die agtergrond: “Digters kom histories gesproke die slegste daarvan af wanneer dit kom by vergoeding vir hul skryfwerk. In baie gevalle, net om hul gedigte in tydskrifte of bloemlesings etc. gedruk te kry, word hulle glad nie of minimaal betaal. Dikwels word daar van hulle verwag om dit of dat te doen ‘vir die liefde van die saak’. Probeer daardie redenasie met ŉ fiksieskrywer en jy sal by die kroeg uit gelag word. Juis daarom was ons vasberade om die vergoedingsaspek heel eerste en ten goede aan te spreek. Ons het ook aangedring op ŉ beduidende kontantprys vir die beste gedig in die verskillende tale. Die groei wat ons jaar na jaar sien, asook die terugvoering wat ons van digters kry, wys hoe suksesvol hierdie projek is.”
Ten slotte wys Bennett op die belangrike rol wat tegnologiese vordering en die gebruik van multimedia-funksies in die herlewing van poësie speel. “Die nuwe internasionale gier is om gedigte te plaas op Instagram (die sogenaamde ‘Instapoets’). Plus, nie te lank gelede nie, was die internet in rep en roer met die werk van die Twitter-digters,” verduidelik sy. “Duisende lesers wêreldwyd wag daagliks vir hul dosis aanlynpoësie wat op ŉ selfoon gelees kan word. En danksy die deelbaarheid van webwerwe en mediaplatforms, is poësie deesdae ontwikkel in ŉverbruikersvriendelike kommoditeit wat die lees en verspreiding van digters se werk binne sekondes bewerkstellig.”
Om in te skryf vir die jongste AVBOB Poësiekompetisie, besoek www.avbobpoetry.co.za. Die kompetisie sluit op 30 November 2019.